section_heading: Povijest
paragraph_text: Kronika franjevačkog samostana u Brodu ovu utvrdu naziva Vukovac, a o njoj je pisao u Uspomenama na stari Brod i Ignjat Alojzije Brlić. I on je navodi pod istim imenom, a za nju je zapisao da je ta tvrđica sagrađena od strane domaćih kraljevah, banovah i knezovah, na mjestu rimske Marsonije. Po Brliću, zidine su se vidjele još 1809. kod čardaka Mrsunje, a nakon što je te godine razorena, dijelovi su iskorišteni za gradnju ustave na rječici Mrsunji, a dijelom za gradnju savskog nasipa. Služila je kao stražarnica na savskom prijelazu kod starog grada, a nalazila se naspram otočića na Savi (gdje je danas most), zapadno od današnje Tvrđave Brod, na poluotočiću (koji se protezao u smjeru istok-zapad) u močvarnom meandru i ušću rječice Mrsunje u Savu. Imala je oblik četverokuta, flankirana na četiri kule od koje su tri bile od zemlje i drveta, a jedna je bila zidana (na planu inž. Kaysersfelda iz 1692.). Oko utvrde je bilo grabište s vodom.<ref>